Ændring af regulativ for erhvervsaffald 
Sagsfremstilling 
15.    Ændring af regulativ for erhvervsaffald  
                                                                                                                        Åbent 
Sagsnr.: 326-2015-13135       J.nr.: 07.00.03           Naja Kjær.: 326-2015-75365 
  
[adresse] 
De bestemmelser, der gælder for en kommunes affaldsordninger, skal fastlægges i to regulativer. Der skal foreligge 
et regulativ for husholdningsaffald og et for erhvervsaffald. Hvis der sker ændringer i lovgivningen, eller hvis 
kommunen træffer beslutning om ændringer i affalds-ordningerne, skal regulativerne rettes og vedtages på ny. 
  
Afhentning af dagrenovationslignende affald 
Kommunalbestyrelsen har den 25. februar 2015 besluttet, at alle ejendomme skal have ugetømning af 
affaldsbeholdere i dagrenovationsordningen i sommermånederne juni, juli og august. Som følge heraf har 
administrationen udarbejdet et forslag til revision af regulativ for erhvervsaffald. 
  
I regulativet under 'Ordning for dagrenovationslignende affald' er § 10.9 om afhentning af dagrenovation tilrettet, så 
den er i overensstemmelse med beslutningen om ugetømning i juni, juli og august. 
  
Adgang for virksomheder til genbrugspladserne 
'Ordning for genbrugspladserne' § 11.1 er tilrettet, da lovgivningen på affaldsområdet er blevet ændret pr. 1. januar 
2013 i forhold til, at kommunalbestyrelsen nu skal tilbyde adgang til mindst én genbrugsplads for alle virksomheder. 
Det vil sige, at der i regulativet nu er bestemmelser om, at der er adgang til genbrugspladserne i kommunen for alle 
virksomheder, både de hjemmehørende og ikke-hjemmehørende i kommunen. 
  
Kara/Noveren driver genbrugspladserne i kommunen ens, og derfor vil der være adgang for alle virksomheder på 
alle genbrugspladserne i henholdsvis Bregninge, Høng, Kalundborg, Gørlev, [adresse] og på Sejerø. 
  
Selv om erhvervsaffaldsregulativet først ændres nu, så har Mimi HenriksenNoveren i praksis tilbudt alle virksomheder adgang 
til de seks genbrugspladser i kommunen siden 1. januar 2013. Det har de kunnet gøre ud fra 
overgangsbestemmelser i affaldsbekendtgørelsen, der siger, at alle virksomheder skal have adgang på mindst én 
genbrugsplads i kommunen, indtil ændringen i regulativet for erhvervsaffald var gennemført. 
  
Frem til den 31. december 2012 har ordningen for adgang til genbrugspladserne kun været gældende for 
virksomheder, som har været hjemmehørende i de kommuner, der er med i Kara/Noverens genbrugspladskoncept. 
  
Afstandskrav ved afbrænding af naturplejeaktiviteter mv. 
§ 15.3 omhandlende 'Ordning for forbrændingsegnet affald' er tilrettet således, at der i regulativet er tilføjet vilkår om 
afstandskrav ved afbrænding af haveaffaldslignende affald, naturplejeaktiviteter med videre efter samråd med 
Kalundborg Brand og Redning. Affaldsbekendtgørelsen giver muglighed for at angive afstandskrav i 
erhvervsaffaldsregulativet for afbrænding af naturplejeaktiviteter med videre. Disse krav har hidtil ikke stået i 
regulativet. 
  
Offentlig høring 
Regulativforslaget skal i offentlig høring i fire uger inden endelig vedtagelse og ikrafttrædelse. Høringen foretages på 
kommunens hjemmeside. 
  
  
  
BEHANDLING 
Teknik- og Miljøudvalget, Økonomiudvalget, Kommunalbestyrelsen. 
  
INDSTILLING 
Direktøren for Teknik og Udvikling indstiller, 
at forslag til regulativ for erhvervsaffald godkendes og sendes i offentlig høring. 
  
ØKONOMISKE KONSEKVENSER 
Der er ingen økonomiske konsekvenser for Kalundborg Kommune. 
  
Bilag 
  
  
  
  
  
Teknik- og Miljøudvalgets møde den 13. april 2015: 
Udvalget vedtog at anbefale teknik- og udviklingsdirektørens indstilling. 
Bilag 1 - Forslag til Regulativ for erhvervsaffald [telefonnummer] 
326-2015-75356 
